經數: 一七八八

經名: 金光明最勝王經疏卷第二本

頁數: 二○一

上              欄

法如城擇滅如村邑. 涅槃樂德如舍宅故智

度論引. 有一外道爲舍利子說一頌云. 我飮

粳米酒竊持一甁來. 山地諸草木視之如金

色. 此喩外道於有漏法作不空有相有願. 今

據無爲. 不得云造作舍宅. 但云造詣. 或依了

因假喩造舍者. 1今除妄執倒故修於般若智

慧明覺. 能得如來涅槃大我. 或如外道. 雖計

我常然有捨身受身之義. 故譯世尊常我之

身有其舍利. 旣是[&FFFF]#倒. 故無舍利

經若2使驢脣色赤如頻婆果善作於歌舞方

心佛舍利  贊曰. 除闡提不信障. 由癡不信

法身四德. 以愚闇故喩驢脣黑. 以不信故不

得如來涅槃大淨. 如驢黑脣不可令赤如頻

波果. 闡提不信不可得於法身之上謂有舍

利故. 令修信能爲淨德因證得大淨. 此之四

德各據增障增因而說. 準修行位此逆次第.

據四德次故先說捨心等. 善作於歌舞者歌

喩說法. 卽利他. 行舞喩自利行. 準此經文似

總喩第四. 據眞諦本卽善作下通結前四. 故

彼經云. 凡夫及二3無能說及能行自他無是

處故總不能說如來四德及修四因. 然此文

意或暫不能說及修行. 或據定性二乘及無

性闡提外道. 然可得云爲不定姓及有種姓

以令除障. 修四德因證四德故. 或可. 定姓不

愚法者亦得. 爲說令知故少化他故. 或可. 此

文但喩結第四影前三人

經烏與□□鳥同共一處遊彼此相順從方

心佛舍利  贊曰. 明眞實法身具足四德故

無舍利. 亦分爲四. 此初明常實德不與無常

中              欄

虛妄同處故無舍利. 又無常觀不得常德. 設

若得者可心舍利. 旣不可得故不可心

經假使  波羅葉可成於傘蓋能遮於大雨方

心佛舍利  贊曰. 4明大樂德. 若謂爲苦如

波羅葉. 波羅葉傳云各分三道. 不可爲蓋而

遮大雨. 大雨喩變易苦. 聲聞謂苦故不能破

變易四魔大雨之苦. 二乘作無常及苦觀不

能得常樂

經假5使大船舶盛滿諸財寶能令陸地行方

心佛舍利  贊曰. 明大我德. 以法身我如大

船舶. 具□沙德如滿財寶. 令陸地行喩外道

我見. 外道我見心不能見眞我. 眞我如舟. 不

於外道我見陸地心行

經假使  □□鳥以嘴銜香山隨處任遊行方

心佛舍利  贊曰. 明大淨德. 外道不信涅槃

淨德. 妄計餘淨能得涅槃之眞淨德. 如□□

鳥不能銜香山遊. 香山喩大涅槃淨德. 鳥喩

外道. 不信佛說依自見行謂得眞淨. 決定不

得. 旣眞法身不無常苦無我不淨. 明知舍利

6決不可得故. 心舍利依供養故. 爲安樂因.

成本願者必不可得故. 應觀佛離三相成三

德. 除四障修四因. 定得願滿

經爾時法師授記婆羅門聞此頌已亦以伽

他答一切衆生喜見童子曰  贊曰. 第八陳

如領解常住. 文有二別. 初經家*標. 後正領

解. 初也

經善哉大童子此衆中吉祥善巧方便心得

佛無上記  贊曰. 正陳領解. 七頌分三. 初二

行歎德將陳. 次四行正明所解. 後一行結佛

下              欄

身常. 初文分三. 初一行歎喜見德. 次半行

*標佛所成. 次半行告聽將說. 此卽歎喜見. 初

通[&FFFF]#次別[&FFFF]#. 通[&FFFF]#[&FFFF]#前說法及[&FFFF]#內德. 以前

所說依無染智說佛四德. 7今生除障修因當

證故[&FFFF]#善哉. [&FFFF]#內德者卽下所歎諸功德是.

有六勝德. 一相應勝德. 二生位勝德. 三發願

勝. 四善巧勝. 五方便勝. 六攝受勝. 言大童子

由與七大性相應故. 如無著菩薩般若論云.

此菩薩與七大性相應故名爲大. 此義同彼.

言童子8顯生位勝. 以登初地生如來家名爲

童子. 卽眞佛子義. 此復有四. 一種子勝. 信大

法爲種子. 二生母勝. 以般若爲生母. 三胎藏

勝. 以禪定爲胎藏. 四乳母勝. 以大悲長養爲

乳母. 9衆中吉祥卽大願勝. 謂發十大願或四

弘願. 言善巧者卽善巧勝. 得進上地方便故.

言方便心者卽方便勝. 依二利生. 一知自近

菩提. 二知利他方便故言得佛記者攝受勝.

□諸如來攝受記分別

經如來  大威德能救護世間仁可至心聽我

今次第說  贊曰. 上二句歎佛智悲. 大威德

是智德. 具諸神通等. 能救護是悲德. 利益世

間故. 我今次第說者陳當所說. 當所說者卽

佛三身. 無性攝論彼果智分云. 應知法身略

有五相. 一轉依相. 二白法所成相. 三無二爲

相. 四常住相. 五不可思議爲相. 此之五義我

當次說

經諸佛境難思世間無與等法身性常住修

行無差別  贊曰. 下四行正明所解. 初二行

解常住. 後二行解無舍利. 初解常住卽是彼

經數: 一七八八

經名: 金光明最勝王經疏卷第二本

頁數: 二○二

上              欄

果智分. 彼果智分略有五相. 諸佛境難思是

不可思議相. 世間無與等是轉依相. 法身性

常住是常住相. 修行無差別是白法所成相.

諸佛體皆同一行是無二爲相. 此意以如是

諸法本爲迷悟依故先明不思議相. 旣知本

已. 次辨轉依相. 旣轉依已卽得法身. 次辨法

身常住相身由因證. 次辨白法所成相. 旣白

法所成不知同異. 次辨無二爲相. 彼論以能

依所依爲次. 故次第別言. 諸佛境界難思議

卽彼第五相. 彼論云. 謂眞如淸淨自內證故.

非諸尋思所行境故. 諸尋思者唯應信解. 不

應思議云難思議. 世1間無與等者卽彼等一

轉依爲相. 謂轉滅一切障雜染分依他起性

故. 轉得解脫一切障於法自在轉現前淸淨

分依他起性故. 此意轉依旣滿世間無等. 法

身性常住者卽彼第四常住爲相. 彼論云. 謂

眞如淸淨相故. 本願所引故. 所應作事無竟

期故. 無性釋云. 此顯眞如性常無變. 顯成佛

果說爲法身. 性若變易卽非眞如. 是故常住

本願引故. 作事無竟期故顯餘應化佛. 修行

無差別者卽彼第二白法所成爲相. 謂六波

羅2蜜多圓滿得十自在故. 此十自在義至

3下當釋

經諸佛體皆同所說法亦爾諸佛無作者亦

復本無生  贊曰. 卽彼第三無二爲相. 有三

無二. 一有無無二. 二爲無爲無二. 三一切佛

無二. 此言同者卽無二義. 諸佛體皆同卽是

總句. 亦是4有無無二. 諸佛無二之別句謂有

無無二爲相. 由一切法無所有故釋意於法

中              欄

身上遍計無故非有相. 以空所顯自性故非

無相. 諸佛無作者下顯爲無爲無二. 亦復本

無生者顯應化身. 有爲無爲無二相故. 論云.

由業煩惱非所爲故名無作者. 旣非煩惱作

亦非惑業生. 故云無生. 亦顯自性法身體自

本有非新生作. 所說法亦爾者因釋說法亦

復無5差. 諸佛如來同事業故. 又解. 此文釋

前能救護世間. 若非說法何能救護. 故此經

下. 多云此經流布於世間中有多利益

經世尊金剛體權現於化身是故佛舍利無

如芥子許佛非血肉身云何有舍利  贊曰.

下二行解無舍利. 初一行半領解. 後半行解

示有. 此初也. 有三義故無有舍利. 一堅固難

壞. 以金剛體難破壞故二是權化身. 諸化生

者尙無餘骸. 佛權現身. 故無舍利如芥子許.

三非血肉身何得有舍利. 問. 若言權現云何

調達出身血耶. 答. 準大方等無相大雲經第

四. 善德爲問世尊答云. 如來身血實無有出.

提婆達多亦不能出. 若言樹影有出血者無

有是處. 如來之身亦復如是. 若言出血. 當知

卽是善權方便不可思議

經方便留身骨爲益諸衆生   贊曰. 解示. 以

神通智力善巧方便. 現留舍利利益衆生

經法身是正覺法界卽如來此是佛眞身亦

說如是法 贊曰. 第三結佛身常. 功德所依

及以積聚名爲法身. 通三身故覺性覺相俱

名正覺. 是諸法因是諸法依故名法界. 此是

6眞身者有二義. 一對舍利三身俱眞. 二望所

變應化非眞. 身旣如是. 佛說亦然. 以顯證說

下              欄

二皆同故

經爾時會中三萬二千天子聞說如來壽命

長遠皆發阿□多羅三□三菩提心歡喜踊

躍得未曾有 贊曰. 時衆領解獲益. 分文爲

二. 初長行聞法獲益. 次偈頌陳其領解. 初文

有四. 一擧獲益數. 三萬二千天子. 二陳所聞.

聞說如來壽量. 三得勝益. 謂發菩提心. 四心

歡喜發菩提心. 經論所說廣略不同. 今略七

門分別. 一發心因緣. 二發心分位. 三發心儀

軌. 四發心勝劣. 五發心差別. 六發心勝利. 七

發心譬喩. 言因緣者復有三種. 一由四因. 二

由四緣. 三由四力. 具如瑜伽三十五說. 發心

分位者. 大莊嚴論第二及顯揚第二俱云. 一

世俗發心. 二勝義發心. 依瑜伽七十二有十

發心. 謂世俗受發心. 得法性發心. 不決定發

心. 決定發心. 不淸淨發心. 淸淨發心. 羸劣發

心. 强7盛發心. 未成果發心. 已成果發心. 此

中五對. 一地前地上對. 二退與不退對. 三有

染無染對. 四被蔽不蔽對. 五因果位別對. 退

與不退約四位明. 謂信不退等. 染不染對約

住不退前. 8住不退前有爲隨他. 或被他逼或

怖或□或心世利. 而以發9心名染. 與此相違

名不染. [&FFFF]#頂位前貪等10蔽伏名劣. 在忍第一

位不爲彼蔽名勝. 十地名未成果. 佛地名已

成果. 言儀軌者瑜伽但云. 發如是心說如是

言. 願我決定當證無上正等菩提. 不說儀軌

但辨行相故. 依顯揚論第二云. 謂如是一隨

智者前. 恭敬而住. 起增上意發誓願言. 長老

憶念. 或言聖者憶念. 或云□波11□耶. 我如

經數: 一七八八

經名: 金光明最勝王經疏卷第二

頁數: 二○三

上              欄

是名從今日始發阿□菩提心. 爲欲饒益諸

有情故. 從今日1以往願我所修六波羅蜜一

切萬行. 皆爲證得無上菩提故. 我今與諸菩

薩摩訶薩和合出家. 願2世尊證知. 我是菩

薩. 第二第三亦復如是. 此說世俗發心儀軌.

不見出世發心儀軌. 四發心勝劣者莊嚴論

云. 第一義發心有三種勝. 一敎授勝. 親近正

遍知故. 二隨修勝. 善集福智故. 三得果勝. 生

無分別智故. 復有六勝. 一生位. 二願. 三勇

猛. 四淨依. 五餘巧. 六餘出. 生勝有四. 一種

子勝. 信大法爲種子故. 二生母勝. 般若爲生

母故. 三胎藏勝. 大禪定樂爲胎藏故. 四乳母

勝. 大悲長養爲乳母故. 願卽十大願等. 皆廣

如彼明. 五發心差別者. 準金剛般若經說有

三種. 謂云何住(3卽欲願)云何修行(卽爲願故修行)云何

降伏其心(卽爲修行故斷障)故彼經云. 應當發起如是

之心. 4瑜伽三十五說有五種. 一自性. 二行

相. 三所緣. 四功德. 五最勝. 卽以正願爲自

性. 於菩提涅槃定自希心. 及心能作有情義

利故. 希心爲行相以大菩提及諸有情爲所

緣境. 最初發心能攝一切菩提分法殊勝善

根. 爲上首等功德相應最初正願. 於餘希心

世出世間妙善正5願最爲第一. 大莊嚴論第

二云. 菩薩發心以何爲根本乃至以何爲究

意. 總有十一. 以大悲爲根本. 以利物爲依止.

以大乘法爲所信. 以種智爲所緣. 爲心彼故

以勝欲爲所乘. 欲無上乘故以大護爲所住.

住菩薩戒故以6受爲障難. 起異乘心故以增

善爲功德. 以福智爲自性. 以習度爲出離. 以

中              欄

地滿爲究竟. 由地地勤方便與彼彼相應故.

準文殊問菩提心經有十種發. 一身發. 二口

發. 三意發. 令三業淸淨故. 四內發. 以不虛分

別一切衆生故. 五外發. 於一切生平等行故.

六智發. 以具足佛智淸淨故. 七淸淨國土發.

以示一切諸佛國土莊嚴故. 八敎化衆生發.

以知一切煩惱病藥故. 此識對除法. 九者實

發. 以成就定聚故. 此隨根說法. 十無爲智滿

足心發. 以不著三界故. 依發菩提心論有四

發心. 一思惟諸佛發菩提心. 二觀身過患. 三

慈愍衆生. 四心最勝果. 四各有五. 皆廣如彼

二論所明. 勝利譬喩此之二門. 廣如大莊嚴

經論及發菩提心經論所明. 今此發心四緣

之中是第一緣. 見聞佛菩薩神通功德故. 四

因之中是初二因. 具種性故. 佛菩薩善友攝

故. 四力之中可具四力. 由自種子功能勢力

故. 宿習大乘故. 由聞他說力故. 親近善7友

故. 歡喜踊躍者準文殊所問經論云. 三種義

故歡喜奉行. 一說者淸淨. 以於諸法得自在

故. 二所說淸淨. 以如實8知淸淨法體故. 又

與初中後等十種淨勝相應故. 三依所說法

得果淸淨. 以得妙境界故. 此意依敎證理得

果故

經異口同音而說頌曰佛不般涅槃正法亦

不滅爲利衆生故示現有滅盡世尊不思議妙

體無異相爲利衆生故現種種莊嚴  贊曰.

申陳解. 一行領常住. 一行領現諸相

經爾時妙幢菩薩親於佛前及四如來幷二

大士諸天子所聞說釋迦牟尼如來壽量事

下              欄

已  贊曰. 自下大段第二別明涅槃. 文分爲

三. 一陳疑啓請. 二佛爲解釋. 三領悟得益. 初

文有二. 初結前所聞. 後正疑請. 此初也

經復從座起合掌恭敬白佛言世尊若實如

是諸佛如來不般涅槃無舍利者 贊曰. 正

請有五. 一請法儀. 二牒所聞. 三擧違難. 四結

疑意. 五請爲決. 9此初二

經云何經中說有涅槃及佛舍利令諸人天

恭敬供養過去諸佛現有身骨流布於世人天

供養得福無邊  贊曰. 擧違難有三意. 一云

何名涅槃. 二云何不入. 三旣不入云何復言

留身舍利. 此擧二違. 一違敎. 二違世間. 世間

卽過去諸佛現有舍利是

經今復言無致生疑惑惟願世尊哀愍我等

廣爲分別  贊曰. 結疑請決二段文也

經爾時佛告妙幢菩薩及諸大衆汝等當知

云般涅槃有舍利者是密竟說如是之義當

一心聽  贊曰. 佛爲解釋. 文分爲三. 初牒疑

10情[&FFFF]#聽. 二正爲解釋. 三如是妙行汝等勤修

下結勸令學. 此初也. 言有舍利是密意說者.

雜集論第十二說. □密有四. 一令入. 二相. 三

對治. 四轉變. 對治有八. 一輕佛障. 二輕法

障. 三懈怠障. 四於少善根生喜足障. 五貪行

障. 六慢行障. 七惡11行障. 八不定性障. 今此

爲除輕佛懈怠二種障故說般涅槃. 留身舍

利名爲室意. 一心聽者[&FFFF]#聽. □音囑耳. 掃

12滌攝持生三13慧故

經善男子菩薩摩訶薩如是應知有其十法

能解如來應正等覺眞實理趣說有究竟大

經數: 一七八八

經名: 金光明最勝王經疏卷第二

頁數: 二○四

上              欄

般涅槃   贊曰. 正爲解釋有三. 初解涅槃體.

次明其相. 卽顯不入. 後釋言入涅槃及留舍

利所以. 此初也. 問. 何故前明涅槃體. 後明涅

槃相. 答. 明體卽顯依三事等說有涅槃不同.

二乘身智滅處名爲涅槃. 明相卽彰有大悲智

不同. 二乘入於永滅故行希有. 明體三番釋.

初一約三事四涅槃當體等釋. 次依展轉證

得釋. 後約因圓能證釋. 涅槃之義略以五門

分別. 一列釋名. 二者出體. 三辨得人. 四辨得

時. 五問答. 初列釋名者初列次釋. 列中初總

後別. 總者泥洹經等名爲泥洹. 有稱泥曰. 皆

梵語訛. 正云波利□縛1南. 唐言圓寂亦云波

利2涅婆南. 又亦云滅度亦云淸淨亦云彼岸.

涅槃經中亦云無生無出無作無爲歸依窟宅

解脫轉依等多名. 列別名者. 有唯依不共. 攝

論斷果分中但說無住. 涅槃經及此中說大

涅槃. 有依小大能證人別者. 涅槃經中說有

二種. 一小二大. 二乘所得名小涅槃. 大乘所

得名大涅槃. 有依總別相對. 十地論中說有

二種. 一名同相二名別相. 別相卽餘三涅槃.

有約三乘同斷煩惱因果說二. 勝□經中但

說二種. 謂有餘依及無餘依. 復有依由證不

證別但說二種. 卽梁攝論云. 一自性淨. 四中

初一. 二方便淨. 四中後三. 有依共不共說有

三. 卽此經三種. 謂有無餘及無住處. 有依證

不證三乘通別盡理說四. 卽梁攝論成唯識

論等. 一自性淸淨. 二有餘依. 三無餘依. 四無

住處. 釋名者正云波利□縛南. 或涅3波南. 正

□云圓寂. 圓謂圓滿. 諸功德滿所證理圓能

中              欄

所證圓. 寂謂寂靜. 自體4澄湛離染□動. 亦

通能所證. 然從增勝功德稱圓. 果位滿故理

體稱寂. 本凝然故. 由圓衆德方證理寂故名

圓寂. 若俱圓寂卽亦圓亦寂名爲圓寂. 是持

業釋. 若由圓能證圓之寂名圓寂卽依主釋.

又若功德能圓能寂. 若所依如所圓所寂. 俱

5[&FFFF]#6釋持業. 若依唯識. 唯眞如理爲涅槃體.

或圓之寂或所圓所寂. 若依涅槃經. 三事說

名大涅槃. 卽智如解脫俱圓寂[&FFFF]#得持業. 以

彼經中說如伊字不一不異故. 通假實性相

之法俱名圓寂[&FFFF]#持業名. 解脫是假義般若

是相. 法身是性. 若依義三名爲三事. 卽般若

依主餘皆持業. 然名涅槃是持業釋. 言滅度

者度卽是到. 二義解之. 一謂眞如本來淸淨.

性是彼岸名爲到也. 故維摩經云. 一切衆生

卽涅槃相. 不復更滅. 二謂滅是所到度是能

到. 卽度之滅依主釋也. 又能滅能度所滅所

度. 度者到也. 故通能所. 能滅能度卽涅槃相.

所滅所度卽涅槃性. 同大涅槃三事而成. 涅

槃經云. 無因緣故名無生. 以無爲故名無出.

無造業故名無作. 餘名準知. 釋別名者. 不由

*慧擇. 本體無染名自性淸淨涅槃. 同前自性

淸淨卽涅槃持業釋也. 餘謂苦諦是集之餘.

有謂不無. 依謂所依. 有二所依. 一現身猶是

餘行苦依. 7二名有餘依明涅槃猶有餘苦之

所依故. 卽有餘苦之所依. 涅槃俱依主釋. 苦

集俱盡名爲無餘. 無餘苦依. 無者非也. 非有

苦依. 四智亦是名無餘依. 卽無餘苦之所依.

涅槃亦俱依主釋. 因詮顯故. 又8解. 有餘無

下              欄

餘能證故擧彼顯此. 正取所依名爲涅槃. 謂

有餘苦所依卽涅槃. 無餘苦所依卽涅槃. [&FFFF]#

持業釋. 依二乘者無餘依不能9詮. 若大乘四

智是無苦依. 亦能證10也. 可得依主此釋爲

正. 由非不住涅槃. 由智不住生死. 以其能證

如所通達俱不住故謂無住. 所依卽涅槃. 或

從眞如處生死而無滯. 在涅槃而無著. 涅槃

是相眞如是性. 猶如自性法身與其眞如相

性別故. 卽相屬性. 無住之涅槃依主釋. 又卽

此相亦俱無住亦得云無住卽涅槃. 然唯識

論說四涅槃[&FFFF]#如爲體. 卽攝義歸性[&FFFF]#持業

釋. 第二出體者. 先[&FFFF]#古次陳今. [&FFFF]#古者蜀地

基法師云. 曇無讖法師及河西道朗法師11等.

蓋涅槃者常樂我淨爲宗義之林. 開究竟玄

致爲涅槃之本. 此釋得義非正明體. 眞諦三

藏云. 涅槃有四. 三是道果一非道果. 爲成菩

薩般若大悲涅槃而爲道果故. 從初地已上

無分別智爲涅槃體. 亦有云. 悲智爲體此但

是相. 此爲能證非正. 涅12槃經云. 涅槃了因

之所得非生因得故. 若智爲涅槃卽應生因

得故. □城河朔諸師. 或說涅槃具四種體. 一

者理滅謂眞如法界. 二者事滅謂離三障數

滅之滅. 三者德滅謂功德寂滅. 四者應滅謂

在雙林示同衆生無常之滅. 初三可爾. 成唯

識云皆如爲體. 卽是理滅. 又云中二擇滅攝

卽數滅之滅. 然古人意. 擇滅是事識之所變

卽非涅槃. 大般涅槃古人多以如是般若性

說如爲般若. 與理無別不勞別說. 若約三事

名大涅槃. 般若卽德滅. 然不說所以違了因

經數: 一七八八

經名: 金光明最勝王經疏卷第二

頁數: 二○五

上              欄

得. 說非究竟. 今正出體有其四門. 一性相別

論體. 二性相合論體. 三攝假從實體. 四假實

合論體. 性相別論體者. 成唯識論云四涅槃

皆以眞如爲體. 有爲德非. 又體義分. 自性無

住卽眞如體. 中二皆擇滅. 又斷智障許得擇

滅. 卽無住處亦擇滅收. 雖是其假對依他相

俱得名性. 俱了因得體義俱常. 故三事大般

皆取義三. [&FFFF]#如爲體. 二性相合論體卽般若

解脫及以眞如[&FFFF]#涅槃體. 卽涅槃經三事名

大般. 言如伊字亦如三目. 若唯說如唯一非

異故. 雜集論云. 滅諦相者謂眞如聖道煩惱

不生. 若滅依若能滅若滅性是滅諦相. 相謂

體相能滅所滅滅依俱名滅諦. 能滅卽般若

滅1性卽解脫擇滅滅依卽眞如. 然彼論復云.

謂眞如境上有漏不生名爲滅諦者卽剋性說.

前據相從相性合說. 三攝假從實體者卽唯

識論云. 此依眞如離障施設故. 體卽是淸淨

法界故. 四涅槃皆如爲體. 四假實合論體者

卽唯識論說. 四涅槃中初後卽眞如. 據實體

中二擇滅攝. 擇滅是假或無住處說是擇滅.

卽三假一實[&FFFF]#涅槃體. 又準成唯識第二卷說

無爲有二. 一依識變. 二依眞如. 四種涅槃亦

旣許後三是無爲攝. 亦通識變. 又六無爲俱

許識變. 自性淸淨體卽眞如. 應同擇等亦許

識變. 又解. 深密經云. 諸識所緣唯識所現故

可通許識變. 涅槃以非眞故非了因得. 故諸

經論不說涅槃亦是2滅變. 然有無餘雖俱擇

滅望義有別. 分爲二種. 而有五對. 一煩惱因

果對. 煩惱因盡名有餘. 煩惱果盡名無餘. 二

中              欄

小大對. 小乘所得名有餘. 大乘所得名無餘.

勝□經阿羅漢人斷有餘集證有餘滅. 三二

死對. 分段滅3名有餘. 變易滅名無餘. 卽前

大小對. 四滿不滿對. 菩薩所得名有餘. 如來

所得名無餘. 勝□經云. 後身菩薩無明所覆.

斷有餘集證有餘滅名小分涅槃. 小分卽有

餘也. 五三身相對. 此經所言應化二身名有

餘. 法身名無餘. 諸經論中多說初對爲二涅

槃. 所餘門義如本法華及唯識疏辨. 今此文

中多約無住名大涅槃. 攝論辨彼果斷亦爾.

準法集經第一. 無所發菩薩答奮迅*慧菩薩

有十法. 知如來常十法知如來實. 十法知如

來涅槃. 有三復次. 正與此同但少廣. 亦有二

復次. 十法知如來行. 初番文略. 第二番文大

同此經. 但文稍廣. 三復次明涅槃中. 第一復

次文稍廣. 唯第四行彼云不息此云休息. 三

藏覆□亦云是不知. 餘者皆同. 又有十法知

空十法知譬喩相等. 然四復次文各有四. 一

*標二徵三釋四結. *標中初對機次開後簡.

言菩薩者對機. 爲二乘者說假涅槃. 爲大乘

者說大涅槃故. 十法卽開章說有究竟大般

涅槃. 簡異小乘所得涅槃稱爲大般. 4文言十

法者應云十義名涅槃. 能如是知卽能解如

來所5記涅槃. 此中大意涅槃性相俱名涅槃.

如似菩提菩提斷俱名菩提. 涅槃經中三事

俱涅槃. 若成唯識等. 四涅槃俱眞如理. 四智

心品名菩提者是性相別論門. 十法卽爲十

段. 諸復次皆6準知

經云何爲十  贊曰. 徵也

下              欄

經一者諸佛如來究竟斷盡諸煩惱障所知

障故名爲涅槃二者諸佛如來善能解了有情

無性及法無性故名爲涅槃三者能轉身依及

法依故名爲涅槃四者於諸有情任運休息化

因緣故名爲涅槃五者證得眞實無差別相平

等法身故名爲涅槃六者了知生死及以涅槃

無二性故名爲涅槃七者於一切法了其根本

證淸淨故名爲涅槃八者於一切法無生無滅

善修行故名爲涅槃九者眞如法界實際平等

得正智故名爲涅槃十者於諸法性及涅槃性

得無差別故名爲涅槃是謂十法說有涅槃

7贊曰. 初三約三事解. 究竟斷盡煩惱所知

卽解脫. 解了有情及法無性卽般若. 能轉身

依及法依故是法身. 三事非一異名大般涅

槃. 身卽第八流轉還滅依. 法卽眞如卽迷悟

依. 由此藏識持諸障種. 8彰法身勝故轉第八

與如合明. 次三約四涅槃. 第四示現無餘化

事休息. 卽八相身示入無餘. 準法集經云化

生無休息. 卽有餘涅槃. 第五卽無餘. 云證得

故. 或第四亦同法集經說. 第五或是辨中邊

云. 二實相眞實自性淸淨涅槃無差別相. 相

卽唯識論云. 相眞如理. 在凡夫等不能證得.

諸佛9證故. 第六無住涅槃. 了知生死10反以

涅槃無二性. 性卽眞如性無別故二亦不別.

由此不住生死涅槃. 第七已下四義依於三性

總別而明. 云於一切法了其根本證淸淨故是

總故. 辨中邊云. 此中云何根本眞實. 謂三自

性後得能證遍計依他淸淨. 本智能證圓11成

淸淨. 第八依遍計顯12云一切法無生無滅. 解

經數: 一七八八

經名: 金光明最勝王經疏卷第二

頁數: 二○六

上              欄

深密經云. 於一切法無生無滅等. 以顯了相

轉正法輪. 依遍計說了達彼無能正修行. 第

九取能證如等無漏正智. 依依他起性淨分

說涅槃相. 故名爲涅槃. 染非能證故非涅槃.

第十於其二性得無差別者意取所得. 得是

證得無差別理證圓*成實性. 是謂等者結有

涅槃

經復次善男子菩薩摩訶薩如是應知復有

十法能解如來應正等覺眞實理趣說有究

竟大1般涅槃  贊日. 第二復次依展轉釋.

文段如前

經云何爲十  贊曰. 徵也

經一者一切煩惱以樂欲爲本從樂欲生諸

佛世尊斷樂欲故名爲涅槃二者以諸如來斷

諸樂欲不取一法以不取故無去無來無所取

故名爲涅槃三者以無去來及無所取是則法

身不生不滅無生滅故名爲涅槃四者此無生

滅非言所宣言語斷故名爲涅槃五者無有我

人唯法生滅得轉依故名爲涅槃六者煩惱隨

或皆是客塵法性是主無來無去佛了知故名

爲涅槃七者眞如是實餘皆虛妄實性體者卽

是眞如眞如性者卽是如來名爲涅槃八者實

際之性無有戱論唯獨如來證實際法戱論永

斷名爲涅槃九者無生是實生是虛妄愚癡之

人漂溺生死如來體實無有虛妄名爲涅槃十

者不實之法是從緣生眞實之法不從緣起如

來法身體是眞實名爲涅槃善男子是謂十法

說有涅槃  贊曰. 釋. 一切煩惱樂欲爲本者

如涅槃經. 染淨等法皆欲爲本. 如入善法欲

中              欄

爲根本. 起諸染法亦同淨說. 應□彼文. 以彼

能斷證所顯理名爲涅槃. 2言不取法者卽由

無欲於一切境不生愛著. 旣不愛著故更不

生故. 不往彼趣生去. 不還此趣生來. 所取卽

五蘊. 前約因亡此約果滅. 所顯之理名爲涅

槃. 三依有漏滅盡所顯眞如是功德依名爲

法身. 故勝□經云. 在纏名如來藏出纏名法

身. 無去來約無有爲相說. 無所取據色蘊等

體說. 此無所顯正是涅槃. 四約涅槃體離言

詮性名爲涅槃. 五離言詮者卽是轉依二無

我理. 無我人者無有生執. 唯法生滅者卽悟

法無我. 所以者何. 無著般若論釋云. 若法執

隨卽有我執. 故由悟此理論得轉依名爲涅

槃. 此[&FFFF]#重轉依. 六由二執惑塵是客. 有生滅

去來故. 眞如是主. 以體常住無生滅去來故.

今佛了知證得轉依此心轉依. 七者惑[&FFFF]#倒

生稱虛妄. 如非倒生故稱實. 實常不倒稱眞

如. 眞如體性卽是法身如來. 亦心轉依. 但轉

釋異耳. 八眞如法身卽是實際. 離倒妄顯故

無戱論. 佛證實際3故戱論斷名爲涅槃. 卽道

轉依. 九由佛永斷妄戱論故得此無生. 無生

是實. 愚夫未斷生虛妄故漂溺生死. 如來無

此名爲涅槃. 卽廣大轉. 十者有爲不實是從

緣生. 法身實體不從緣生. 故名涅槃. 歸圓

*成實是一切法所歸趣故

經復次  善男子菩薩摩訶薩如是應知復有

十法能解如來應正等覺眞實理趣說有究竟

大般涅槃云何爲十一者如來善知施及施果

無我我所此施及果不正分別永除滅故名爲

下              欄

涅槃二者如來善知戒及戒果無我我所此戒

及果不正分別永除滅故名爲涅槃三者如來

善知忍及忍果無我我所此忍及果不正分別

永除滅故名爲涅槃四者如來善知勤及勤果

無我我所此勤及果不正分別永除滅故名爲

涅槃五者如來善知定及定果無我我所此定

及果不正分別永除滅故名爲涅槃六者如來

善知慧及慧果無我我所此慧及果不正分別

永除滅故名爲涅槃七者諸佛如來善能了知

一切有情非有情一切諸法皆無性不正分別

永除滅故名爲涅槃八者若自愛者便起追心

由追心故受衆苦惱諸佛如來除自愛故永絶

追心無追心故名爲涅槃九者有爲之法皆有

數量無爲法者數量皆除佛離有爲證無爲法

無數量故名爲涅槃十者如來了知有情及法

體性皆空離空非有空性卽是眞法身故名爲

涅槃善男子是謂十法說有涅槃  贊曰. 第

三復次文四如前. 依因圓能證釋. 卽修十度

因滿能證大般涅槃. 初六卽前六度. 修行施

等爲七最勝所攝成度. 今此經中且擧巧便

一4箇最勝. 三輪淸淨趣涅槃勝以顯於餘. 若

修不圓不證涅槃. 故施卽見有能施施物所

施果. 卽見有果謂希報恩及等流異熟5士用

離繫之果. 此我法執名不正分別. 見能所施

謂我執. 見有施物卽我所. 此等永除所顯之

理. 或卽六度涅槃之相[&FFFF]#名涅槃. 餘準此釋.

第七由拔濟方便知有情及一切法皆無實

故三輪淸淨. 故無分別無染拔濟. 八若見自

身爲心菩提. 是愛未亡起追心者卽是染願.

經數: 一七八八

經名: 金光明最勝王經疏卷第二本

頁數: 二○七

上              欄

不亡相故受諸苦惱. 旣三輪空無自身愛. 無

染追心卽正願滿. 九由思擇力知有爲法有

其數量. 以有生滅形段數量故. 無爲不爾. 卽

稱於如無能所思擇. 故云證無爲法無數量

故. 十由能了知有情空成1熟有情智了知法

空成*熟佛法智. 俱亡相故皆空離空非有空

性. 此所證理卽是法身名爲涅槃

經復次 善男子豈唯如來不般涅槃是爲希

有復有十種希有之法是如來行云何爲十

贊曰. 明涅槃相答不涅槃. 文亦分四. 一

*標二徵三2釋四結. 初*標不入涅槃. 次復有

十種下*標不入所以. 徵文可知

經一者生死過失涅槃寂靜由於生死及以

涅槃證平等故不處流轉不住涅槃於諸有情

不生厭背是如來行 贊曰. 下釋. 第一不住

二邊行有三. 初明證生死涅槃平等. 次不處

流轉下明不住二邊. 後於諸有情下明不捨

有情. 若二乘人見生死過失見涅槃寂靜. 便

有厭捨入於涅槃

經二者 佛於衆生不作是念此諸愚夫行[&FFFF]#

倒見爲諸煩惱之所纏迫我今開悟令得 解

3脫   贊曰. □度有情行. 初觀空後觀有. 卽

空方便發起有行. 此初也. 同般若經而無有

情得滅度者

經然由  往昔慈善根力於彼有情隨其根性

意樂勝解不起分別任運濟度示敎利喜盡未

來際無有窮盡是如來行  贊曰. 觀有. 由昔

利他願力滿故. 如變化人現種種事業. 如如

意珠出種種物. 隨根勝劣智力. 性種種界智

中              欄

力. 意樂遍趣行智力. 或意樂勝解總是勝解

智力. 而無分別. 示敎利喜者如顯4揚論十二

瑜伽八十一說. 有五. 一令離欲卽是呵欲一

切過失. 二示卽示現四種道理. 三敎謂敎誡

令學. 四利卽見退勸勵利益. 五喜卽見進而

生慶喜. 盡未來等是常度也

經三者佛無是念我今演說十二分敎利益

有情  贊曰. 不見所說行. 初5勸空也

經然由往昔慈善根力於彼有情廣說乃至

盡未來際無有窮盡是如來行  贊曰. 觀有.

猶如天鼓出種種聲. 云廣說乃至者應云於

彼有情隨其根性意樂勝解不起分別任運濟

6拔示敎利喜盡未來際

經四者  佛無是念我今往彼城邑聚落王及

大臣婆羅門刹帝利□舍戍達羅等舍從其

乞食  贊曰. 不念乞食行. 初觀空行

經然由  往昔身語意行慣習力故任運詣彼

爲利益事而行乞食是如來行  贊曰. 觀有.

瑜伽八十六由十因緣如來乞食. 一者爲顯

杜多功德故. 二者爲7顯引彼一分令人乞食

故. 三者爲欲以8因事行攝彼一分故. 四者爲

與未來衆生作大明等故. 五爲欲引彼[&FFFF]#弊

勝解諸外道故六者爲彼承9聲敎起謗故. 現

妙色寂靜威儀. 令其驚歎心生□向故. 七者

爲彼處中衆生. 以其少功而樹多福故. 八者

爲令壞信放逸深生恥愧. 雖用小功獲大福

10等故. 九爲彼盲聾等衆生種種災患皆令靜

息故. 卽是入城見者獲益. 如瑜伽威力品明.

十爲令無量無邊廣大威德諸天龍等. 隨從

下              欄

如來至所入家. 深生羨仰勤加11□[&FFFF]#不爲

12惱故

經五者 如來之身無有饑渴亦無便利羸憊

之相雖行乞取而無所食亦無分別  贊曰.

不念資身行. 文二如前. 13此空行也14憊(15敗音16虛)

經然爲任運利益有情示有食相是如來行

贊曰17觀有也. 攝大乘論食有四種. 此示現

依止住食

經六者佛無是念此諸衆生有上中下隨彼

機性而爲說法  贊曰. 不念說法行. 前不見

所說. 此不念所度. 文二如前. 此觀空也

經然佛  世尊無有分別隨其器量善應機緣

爲彼說法是如來行  贊曰*觀有

經七者  佛無是念此類有情不恭敬我常於

我所出訶罵言不能與彼共爲言論彼類有情

恭敬於我常於我所共相[&FFFF]#歎我當與彼共

爲言說  贊曰. 不念善惡行. 文二如前. 此觀

空也

經18然而如來起慈悲心平等無二是如來

行  贊曰*觀有. 此三念處

經19八者諸佛如來無有愛憎□慢貪惜及諸

煩惱然而如來常樂寂靜[&FFFF]#歎少欲離諸□鬧

是如來行  八無染杜多行

經20九者如來無有一法不知不善通達於一

切處境智現前無有分別然而如來見彼有情

所作事業隨彼意轉方便誘引令得出離是如

來行  九任運利益行. 無一法不知智所緣.

無一法不通達21智所了22境. 任運頓能知達

經數: 一七八八

經名: 金光明最勝王經疏卷第二末

頁數: 二○八

上              欄

然隨意轉. 根性意樂熟有前後. 方便引誘令

出生死

經1十者如來若見一分有情得富盛時不生

歡喜見其衰損不起憂□然而如來見彼有情

修習正行無□大慈自然救攝若見有情修習

邪行無□大悲自然救攝是如來行  十與樂

拔苦行. 引文皆有二. 準前可知

經善男子  如是當知如來應正等覺說有如

是無邊正行汝等當知是謂涅槃眞實之相

贊曰. 結也

經或時見有般涅槃者是權方便及留舍利

贊曰. 此釋2示滅留舍利疑. 初牒示滅及留

舍利. 後釋所以. 3初也. 不言或時佛現涅槃

及留舍利而言見者. 欲顯佛常實無舍利. 但

衆生心自所感現. 如4起遠質以臨臺□影顔

而5俯己. 乘6□舟而東還□凝沼已西流

經令諸有情恭敬供養皆是如來慈善根方

贊曰. 釋所以. 初所爲後得7益也

經若供養者於未來世遠離八難逢値諸佛

遇善知識不失善心福報無邊速當出離不爲

生死之所纏縛  贊曰得益. 得益有七. 一離

八難. 二逢事佛. 三遇善友. 四不失善心. 五獲

世福報. 六證涅槃. 七得解脫

經如是妙行汝等勤修勿爲放遭   贊曰. 結

勸修學

經爾時妙幢菩薩聞佛親說不般涅槃及甚

深行合掌恭敬白言我今始知如來大師不般

涅槃及留舍利普益衆生身心踊悅歎  未曾

有  贊曰. 第三段領悟得益. 初領悟也

中              欄

經說是  如來壽量品時無量無數無邊衆生

皆發無等等阿□多羅三□三菩提心   贊

曰. 得益也

經時四  如來忽然不現妙幢菩薩禮佛足已

從座而起還其本處  贊曰. 品第四大段聞

已散席. 但言四佛不現妙幢還室. 不論餘衆

者有二解. 一擧其上首影顯於餘故. 8二舊本

云是9本會中唯釋迦在. 10一唯四如來及妙

幢還餘者猶在. 何以故. 說未11周故下說三身

不更集衆. 如何得云虛空藏在大衆中從座

而起. 問. 云何妙幢菩薩獨還. 說未了故. 答.

爲欲發起懺悔行故. 若不歸家寢睡 如何夢

見金鼓. 問. 何不直請要12待夢耶. 13蓋行之難

故夢爲先兆. 又機緣爾故14◎

金光明最勝王經疏卷第二本

金光明最勝王經疏卷第二(末)

唐三藏法師義淨奉   制譯

分別三身品第三

◎15三身品三門分別. 一辨來意. 二釋品名. 三

彰妨難. 來意有三. 一前壽量品總說菩提涅

槃二果未能別知. 壽量品內已爲別說涅槃

斷果. 未爲分別菩提智果. 今爲分別三身不

同令差別解障治有別修因而證故. 虛空藏

白世尊言. 云何菩薩於諸如來甚深□密如

法修行. 甚深□密卽三身果. 如法修行16卽障

治因故此品來. 第二來意前品明其圓寂必

下              欄

因斷障而證. 斷所斷已必智*慧圓故. 無性攝

論彼果智分云由斷所斷獲得無垢無□□智

故斷殊勝無間次說果智殊勝. 故前品後有

此品生. 第三來意爲機宜聞慈悲爲說令獲

利樂. 此品末云. 諸佛如來四威儀中無非智

攝. 一切諸法無有不爲慈悲所攝. 無有不爲

利益安樂諸衆生者. 卽是爲除八難等苦. 故

下文云. 聽聞信解不17墮地獄餓鬼傍生阿

修羅道. 18此離四惡道難. 常處天人19離邊地

難. 不生下賤20離生盲聾難. □得親近諸佛如

來(離佛前佛後難)聽受正法(離世智辦聰難)常生諸佛淸淨國

土21(離長壽諸天難)乃至國土四種利益等皆爲利安.

故此品來. 二釋名者. 分謂分段. 別謂殊別. 卽

爲分段殊別三身. 或分謂分析. 別謂記別.

三者是數身謂依義體及積聚. 如成唯識論

第十解. 又眞實義. 梁攝論云. 身者名實. 不破

壞22名實. 或相續名身. 梁論云. 三世諸佛相

續不異. 隨其所應自性法身通體依實三義

名身. 應化通五. 異遍計故亦得名實. 又非肉

血之所成故亦名爲實. 若望自性法身而說

不得名實. 若但言三身卽帶數釋. 旣言分別

三身. 卽分別是能分別. 三身是所分別. 應云

三身之分別名三身分別品. 是依主釋. 今順

此方云分別三身品. 此品廣明諸佛三身故

名分別三身品. 三彰妨難者. 一問. 此之三身

爲俱本有爲俱新起. 答. 據因俱本有. 談果[&FFFF]#

新成. 以自性身非生滅故總云新成. 自性法

身體卽眞如. 在纏名藏未名法身. □沙萬德

相未現故非功德法之所23依. 出纏之位卽名

經數: 一七八八

經名: 金光明最勝王經疏卷第二末

頁數: 二○九

上              欄

法身. □沙萬德相已現顯. 說功德依名爲法

身. 故勝□經云. 在纏名如來藏出纏名法身.

成唯識論云. 在大牟尼名法身故. 旣云在大

牟尼名爲法身. 明非本稱. 故是新得. 應化二

身因雖本有果卽新生. 其理極成. 不煩引證.

二問. 此之三身爲同一體義用分三爲因體

別. 答. 因體各別. 自性法身卽應得因得. 應得

因體卽眞如是. 應化二身卽加行因圓滿因

得. 發心名加行. 修足名圓滿. 卽六度是. 三問

若三因別體亦有別. 云何下文云雖有三數

而無三體. 答. 約性相說. 眞如是性餘者是相

非有一法出眞如界別有體性云無三體. 非

不離如體性不別. 又約攝相歸性如體卽一.

若相用別論三體不同. 如成唯識大莊嚴論

攝大乘等皆具明之. 1問曰. 若三體別. 下說

金□譬喩不成. 答不相違. 以眞如理與本無

漏種合喩金□. 得淨金者合喩果德. 隨意□

轉作諸嚴具. 喩性相功德皆依如理. 根力覺

支依四智起故. 下別更金水空三喩於法身體

是先有. 夢渡水喩方始別喩四智心品. 故下

經云. 非謂無心2忘想旣滅是覺淸淨. 非謂無

覺. 金水及空本有無變故喩自性. 夢非眞覺.

夢覺知虛眞覺方起. 故知體別. 古今諸德說

三身體. 差別不同義至3下當辨

經爾時虛空藏菩薩摩訶薩在大衆中從座

而起偏袒右肩右膝著地合掌恭敬頂禮佛

足  贊曰. 就此品中4大分爲四. 一菩薩啓請.

二如來爲答. 三善男子如是知見下結勸修

行. 四爾時虛空藏已下領解持學. 初中復二.

中              欄

初供養後申請. 供養有二. 一內供養卽請法

之儀. 二外供養卽表成當果. 卽初文也. 此內

供養爲請法儀. 大莊嚴論第一明. 第一義發

心有六勝中. 第二願勝卽十大願. 第一願供

養恭敬一切諸佛. 於中有三. 一一切佛無餘.

二供養無餘. 供養無餘有三. 一利供養謂衣

服等. 二敬供養謂香華等. 三行供養謂修信

戒等. 三恭敬無餘亦有三. 一給侍恭敬. 二迎

送恭敬. 三修行恭敬. 今此卽5是修行恭敬.

於中復二. 初明請人次明供養. 問. 何故此菩

薩得名虛空藏. 答. 准諸菩薩功能福智地地

相似皆應同. 然隨願增立名各別. 今此菩薩

立名有二. 一從事二從理. 從事立者如大集

經第十6五. 亦說. 虛空藏菩薩得如來神通力

故. 於虛空中隨衆生所須. 若法若財盡能施

與皆令歡喜. 以此方便智故名虛空藏. 又虛

空藏品說. 過去有輪王名師子7迅. 出家未久

得五神通. 承佛所敎爲*□父王邪心欲使

入正見入定現通. 如是等相使三千世界六

變振動. 於虛空中雨種種妙物. 皆從虛空□

紛而下滿三千界. 爾時地神乃至迦尼□天.

歡喜踊躍唱如是言. 此大菩薩名虛空藏. 時

佛印可名虛空藏. 從理立名者虛空藏菩薩

經云. 虛空藏8語阿難言. 我身卽是虛空. 以

虛空證知一切. 爲虛空印所印. 此從理名. 卽

是理身. 十地所證十種法身如勝天王般若

說. 又法苑中三身義林具引. 亦如華嚴經. 普

賢身相猶如虛空. 依於如如不依佛土. 問. 此

菩薩位在何地. 答. 准大集經說是第十地. 從

下              欄

坐起等各有所表. 思准可知

經以上微妙金寶之華寶幢□蓋而爲供養

贊曰. 外供養卽三供養中是敬供養. 以上

微妙金寶表修行久. 如下練金喩是. 云寶之

華者表猶在因當可得果. 寶幢者表菩提智

高出二乘等故. 寶蓋者表四無量覆蔭群生.

亦表聞此經能爲勝因得勝果故

經白佛言世尊云何菩薩摩訶薩於諸如來

甚深□密如法修行  贊曰. 申請也. 甚深□

密是問果. 如法修行者9是問因. 難可窮證名

爲甚深. 或二乘不知名甚深10也. 地前菩薩不

能解了名□密. 准法華經論甚深有五. 一義

二體三內證四依止五無上. 又□密者卽四

□密中相及令入. 三性是相三身令入

經佛言善男子諦聽諦聽善思念之吾當爲

汝分別解說  贊曰. 第二大段如來爲答. 文

分爲四. 初[&FFFF]#聽許說. 次答其果. 次復次善男

子若善男子下答修行問. 後復次善男子是

法身下. 總結前因果告11人令知. 此初*也. 言

諦聽12諦聽善思念之者. 功德施菩薩金剛般

若論解云. 諦聽者心專一境. 善者於如理義

生信無疑. 思念者敬持不忘. 眞諦釋云. 諦聽

者卽生聞13慧. 聞*慧離散亂過. 如14作器. 善

思者生思*慧. 思*慧15尊重. 離放逸故. 如完

器. 念之者生修*慧. 修*慧能攝念離[&FFFF]#倒故.

如淨器

經善男子一切如來有三種身  贊曰. 下答

所問果. 分文爲四. 一16標其數. 二隨數徵. 三

依徵列. 四隨列解. 此卽*標也

經數: 一七八八

經名: 金光明最勝王經疏卷第二末

頁數: 二一○

上              欄

經云何爲三   贊曰徵也

經一者化身二者應身三者法身   贊曰. 依

徵列也. 初列三身名. 後顯攝勸知. 此列三名

經如是三身具足攝受阿□多羅三□三菩

提若正了知速出生死  贊曰. 顯攝勸知. 如

是者指上所列三身. 具足攝受者顯攝佛身.

爲無爲德. 自他利等無不皆盡. 攝謂總包. 受

謂容納. 謂此三身總包容納佛身功德無不

皆盡. 何者此之三身卽是阿□菩提故. 言阿

者稱無. □多羅者云上. 三者是正. □者是等.

三復云正. 菩提是覺. 准此應言無上正等正

覺. 此攝五法眞如四智. 如卽斷德涅槃. 四智

卽是智德. 依此化生. 卽是恩德. 攝菩提盡故.

無著菩薩般若論云. 阿□多羅顯示菩提菩提

1斷. 解脫相故. 三□三菩提2別顯示菩提道.

以人平等故. 以菩提分法故. 此意解脫相卽

離垢眞如. 菩提道者四智心品. 以人平等故

以人無我其理平等. 由有菩提分法故名爲

佛. 於無上覺中能正覺異凡夫. 能等覺異二

乘. 復云. 正覺異菩薩. 以一覺字貫通四處. 初

無上覺卽眞如理. 覺性名覺. 故經說云. 菩提

菩提斷俱名爲菩提. 初名無上者般若經云.

無有少法可得故名阿□等. 論釋云. 無微塵

許法可得. 此意二乘但除煩惱不斷所知. 菩薩

雙斷二障. 種智無有少染故云無上三3菩提

等. 言無上者卽由勝彼凡夫二乘及菩薩故覺

稱無上. 般若經云. 是法平等無有高下故名

阿□菩提. 此意由佛佛高4齊證無我等故云

無上. 若有勝劣不云無上. 若辨中邊論無上

中              欄

乘品云. 總由三無上說爲無上乘. 謂正行. 所

緣. 及修證. 無上. 此意卽諸行遍修. 諸境遍達.

諸果遍證. 故名無上. 廣如彼論. 般若經云. 修

一切善法卽得菩提行無上. 於一切法應如是

知卽境無上. 修證無上卽菩提涅槃等. 彼論

云. 九佛地修證無二障故十示現菩提. 彼論

無休息故. 今此亦爾云. 若正了知速出生死

者勸衆令解. 此三身義略以五門分別. 一釋

名. 二出體. 三開合廢立. 四因起果相. 五諸門

分別. 第一釋名有二. 初列名後釋名. 列名者

經論不同三各多名. 且化身佛略有五名. 一

名化身. 梁攝論云. 由佛本願自在力故. 似彼

衆生變異顯現名變化身. 二5目父母生身. 智

度論云. 佛有二身. 一法性生身. 二父母生身.

三名隨世間身. 明佛悲願示同世間入住出胎

名隨世間. 故智度論云. 佛有二身. 一隨世間

身. 二法性生身. 四但名生身亦6望父母所生.

涅槃經云. 佛有二種. 一者法身二者生身. 五

名假名身. 梁攝論云. 假名身者卽是化身. 示

現此身分別. 所作非眞實名假名身. 此等諸

名隨義應知. 第二應身略有六名. 一目應身.

□沙德成與理相應名曰應身. 梁攝論云. 若

離法身應身不成. 或7起菩薩機如應說法. 故

名應身. 或應昔因故. 二名受用身. 受用淨土

大乘法樂. 8唯識論分自他受用. 自受用者□

自受用廣大法樂. 他受用者令彼受用大乘

法樂. 三名報身. 以果酬因名爲報身. 十地論

中名報身佛. 般若論中云受樂報佛. 四名智

慧佛. 楞伽經說. 五名功德佛. 亦楞伽說. 六名

下              欄

法性生身. 智度論云. 佛有二種. 一法性生身.

二父母生身. 旣云法性生. 明非自性法身. 以

□沙功德與法性相應. 依法性起名法性生.

第三法身略有五名. 一名法身. 無垢眞如功

德所依名爲法身. 故攝大乘云. 此身與功德

法相應故名法身. 成唯識論云. 卽此自性亦

名法身. 大功德法所依止故. 此經亦爾. 二名

自性身. 梁攝大乘云. 若佛出世若不出世皆

自然. 得名自性身. 成唯識云. 謂諸如來眞淨

法界受用變化平等所依名自性身. 三名眞

實身. 梁攝大乘云. 身有二種. 一眞實身. 二假

名身. 寶性論中名實佛. 此經亦言法身是實.

四名如如佛. 楞伽經云如如佛也. 五但名法

佛. 眞如自體名之爲佛. 如爲佛體故名法佛.

上已列名. 釋名者總名如前品9之中解. 別釋

名者且依此經10言化身者現種種身. 是名化

身. 以能導引無而忽有. 目之爲化. 化卽是身.

持業釋也. 或別簡總是化之身. 卽依主釋. 以

身通故或名變化身. 變謂轉換本形. 化卽無

而忽有. 亦變亦化. 變與化異. 是相違釋. 變化

卽身是持業釋. 今略變字. 或化用勝故名化

身. 准此應爲應凡夫二乘應名應身. 爲簡報

身但云化身. 不同報身爲應菩薩得名爲應.

准十地論及般若經論. 報身名報佛. 化法應

俱名佛. 以諸11經多先*標12云佛若干身故. 列

名中多無佛字. 不爾若但云三身者名通餘

人. 亦名身故又准十號. 三身皆得彼名. 多名

佛者且擧一故. 故此亦云一切如來皆有三

身. 言應身者. 准此經文二義名應. 一契應眞